വാക്ക് പാലിക്കാത്ത നേതാക്കള് പരിസ്ഥിതി സംരക്ഷണത്തില് മോദി അടക്കമുള്ളവരെ പരിഹസിച്ച് ഗ്രെറ്റ തുന്ബെ മിലന്: പരിസ്ഥിതി സംരക്ഷണവുമായി ബന്ധപ്പെട്ട് ലോകനേതാക്കള് നടത്തുന്ന നീണ്ട പ്രഖ്യാപനങ്ങളെയും പ്രസ്താവനകളെയും പ്രതിജ്ഞകളേയും രൂക്ഷമായി വിമര്ശിച്ച് സ്വീഡിഷ് പരിസ്ഥിതി പ്രവര്ത്തക ഗ്രേറ്റ തുന്ബെ രംഗത്ത് . ചൊവ്വാഴ്ച ഇറ്റലിയുടെ തലസ്ഥാനമായ മിലനില് നടന്ന യൂത്ത് ഫോര് ക്ലൈമറ്റ് ഉച്ചകോടിയില് നടത്തിയ പ്രസംഗത്തിലാണ് ഗ്രെറ്റ ലോക നേതാക്കള്ക്കെതിരെ ആഞ്ഞടിച്ചത്. കാലാവസ്ഥാ വ്യതിയാനത്തെ കുറിച്ച് പ്രസംഗിക്കുന്ന നേതാക്കള് ഹരിത ജല്പനങ്ങള് നടത്തുകയാണെന്നും ഗ്രേറ്റ പരിഹസിച്ചു. ബ്രിട്ടീഷ് പ്രധാനമന്ത്രി ബോറിസ് ജോണ്സണ്, ഇന്ത്യയുടെ നരേന്ദ്ര മോദി ഉള്പ്പടെയുള്ള നേതാക്കളുടെ പ്രസ്താവനകളെ എടുത്ത് വിമര്ശിച്ച ഗ്രെറ്റ ലോകനേതാക്കളുടെ വാക്കുകളെല്ലാം മഹത്തരമാണെന്നും ഇതുവരെയും ഒന്നും ഇതുവരെ യാഥാര്ത്ഥ്യമായിട്ടില്ലെന്നും പരിഹസിച്ചു . കാലാവസ്ഥാ വ്യതിയാനത്തിനെതിരെ സജീവമായി പോരാടുന്നതിന് പുതിയ ആശയങ്ങള്, സഹകരണം, ഇച്ഛാശക്തി എന്നിവ ആവശ്യമാണെന്ന എന്ന നരേന്ദ്രമോദിയുടെ പ്രസ്താവനയാണ് ഗ്രെറ്റ തന്റെ പ്രസംഗത്തില് ചൂണ്ടിക്കാട്ടിയത് അവരുടെ പൊള്ളയായ വാക്കുകളിലും വാഗ്ദാനങ്ങളിലും നമ്മുടെയെല്ലാം പ്രതീക്ഷകളും ആഗ്രഹങ്ങളും മുങ്ങിപ്പോയി. നമ്മള് തെറ്റായ വഴിയെ അതിവേഗം പോയിക്കൊണ്ടിരിക്കുകയാണിപ്പോള്. ഇതുവരെ ഏറ്റവും കൂടുതല് കാര്ബണ് പുറന്തള്ളലുണ്ടായതില് രണ്ടാമതാണിപ്പോള് 2021. വെറും രണ്ട് ശതമാനം ഭരണകൂടങ്ങളാണ് ഹരിതോര്ജം പ്രോത്സാഹിപ്പിക്കുന്നതിനായി ശ്രമിക്കുന്നത്. ഗ്രെറ്റ പറഞ്ഞു . 2030ഓടെ അന്തരീക്ഷ കാര്ബണിന്റെ അളവില് 16 ശതമാനം വര്ധനവുണ്ടാവുമെന്നാണ് യുഎന് വിലയിരുത്തല് . നേതാക്കളുടെ മനപ്പൂര്വമുള്ള ഈ നിഷ്ക്രിയത്വം ഇന്നത്തെയും ഭാവിയിലേയും എല്ലാ തലമുറകളോടുമുള്ള വഞ്ചനയാണ് . പ്രതീക്ഷയെന്നാല് സത്യം പറയുന്നതും പ്രവര്ത്തിച്ചുകാണിക്കുന്നതുമാണ്. അത് ജനങ്ങളില് നിന്ന് മാത്രമാണ് ലഭിക്കുകയെന്നും ഗ്രെറ്റ കൂട്ടിച്ചേര്ത്തു.The post വാക്ക് പാലിക്കാത്ത നേതാക്കള് പരിസ്ഥിതി സംരക്ഷണത്തില് മോദി അടക്കമുള്ളവരെ പരിഹസിച്ച് ഗ്രെറ്റ തുന്ബെ first appeared on MalayalamExpressOnline.